съотношението между суровината на производителя износител и отчетените транспортни разходи може в разумна степен да се използва като показател за оценка на незасегнатите от нарушения разходи за суровини при доставката им в завода на дружеството.
 (174)
 В коментарите си след окончателното разгласяване Anhui Jinhe заяви, че Комисията не е формирала точна референтна стойност за калиевия хидроксид. Той заяви, че Комисията е използвала малайзийската цена за ХС 281520 в това отношение и че при тази методология не се е взела предвид фактът, че калиевият хидроксид може да се внася в течна и твърда форма с различни цени.
 (175)
 За формиране на референтната стойност за калиевия хидроксид Комисията използва кода по ХС, представен от Anhui Jinhe, който е еднакъв както за течна, така и за твърда форма. 8-цифреният код на стоката в Малайзия за този продукт не прави разлика между течни и твърди продукти. Ето защо твърдението беше отхвърлено.
 (176)
 Anhui Jinhe заяви също, че главната концепция, залегнала в основата на понятието за вносни мита, е, че ако суровините се купуват на вътрешния пазар, покупната цена подлежи на облагане с данък върху добавената стойност (ДДС), докато ако суровините са придобити на чуждестранни пазари, държавите, изнасящи суровината, по принцип не облагат с ДДС. Поради това на етапа на вноса са били наложени вносни мита, за да се изравни данъкът, за да може цената на вътрешния пазар да е сравнима с цената на вноса. Ако обаче дадено дружество закупува суровини, платеният ДДС е ДДС върху получените доставки, който не е част от производствените разходи, тъй като е налице приспадане на ДДС по извършените доставки. Поради това Anhui Jinhe заяви, че за изчисляване на нормалната стойност не следва да се добавя вносното мито.
 (177)
 Комисията не се съгласи с това твърдение. Режимът на ДДС е различен от този за вносните мита. Въпреки че по отношение на ДДС е налице приспадане между ДДС върху получените и извършените доставки дори за внесените суровини, такова приспадане не се прилага към вносните мита. Освен това целта при добавяне на вносните мита е да се получи крайната цена на вноса на вътрешния пазар. Ето защо твърдението беше отхвърлено.
 Труд
 (178)
 Във втората бележка Комисията посочи намерението си да използва статистическите данни, публикувани от Института за информация и анализ на пазара на труда (ILMIA) (71) в Малайзия, за да определи заплатите в Малайзия, като използва информацията за средните разходи за труд за наето лице в производствения сектор за разследвания период.
 (179)
 След като получи втората бележка, заявителят коментира, че въз основа на установените от Комисията разходи за труд без изпълнителни функции за Ajinomoto (Malaysia) Berhad (38 791 005 RM) и факта, че тези данни се отнасят до 452 души, може да се заключи, че Ajinomoto (Malaysia) Berhad е плащало на всеки служител без изпълнителни функции средно 85 820,81 RM годишно, което се равнява на 7 151,73 RM на месец (11 952,8 CNY на месец). Той посочи, че тъй като Ajinomoto (Malaysia) Berhad работи в същия стопански сектор като производителите на Ace-K, би било разумно да се изчисли референтната стойност за труда,